A kelet-boszniai kisvárosban született 1969. március 15-én. Apja városi ügyvéd, míg anyja egy telekommunikációs cégnél dolgozott. Kezdetben zeneiskolába járt, ahol gitározni tanult, de nem volt elégedett a tanítási módszerrel és a zene iránti nézetekkel, emiatt hirtelen kilépett az iskolából. 2 évig egészségügyi képzésre járt, de nem került be a niši egyetemre. A boszniai háborúk ideje alatt katonaként szolgált. Ez után hat évig különféle külföldi szervezeteknek dolgozott. Laka zenei karrierjét bárokban, kisebb kocsmákban kezdte, ahol népszerű boszniai pop- és rockszámokat adott elő, kisebb-nagyobb sikerrel. 1998-ban akkori zenekarával, a "Deformacija prorezával" kiadta első számát, "Malo sam se razočar'o" (magyarul: Egy kicsit csalódtam) néven. A számmal nagy sikert ért el, ezért elkészítette újabb számait "(Vještica - Boszorkány; Mor'o - Muszáj voltam ; Piškila - Pisiltél)". Ezek még népszerűbbé tették őt. 2003-ban megjelent "Ja sam mor'o" (Muszáj voltam) c. száma, amivel megnyerte a legjobb rockszámért járó díjat Bosznia és Hercegovinában. 2004-ben elhagyta hazáját, és egészen New Yorkig ment, hogy zenekart alapítson, de két és fél év után visszatért Boszniába. Ezután, 2007-ben kiadta első lemezét "Zec" (Nyúl) címmel (ami Horvátországban is megjelent).